ค้นพบกะโหลกที่สมบูรณ์ของกิ้งก่าโบราณ
Credit : SamaraPolytech,ในการทำงานทางโบราณคดีระหว่างเจ้าหน้าที่ด้านธรณีวิทยาและธรณีฟิสิกส์แห่งมหาวิทยาลัยเทคโนโลยีซามารา หรือที่รู้จักกันในชื่อซามารา โพลีเทค (Samara Polytech) ในเมืองซามารา แห่งรัสเซีย เพื่อทำการศึกษาค้นคว้าเกี่ยวกับยุคไทรแอสสิก (Triassic) และจูราสสิก (Jurassic) ทางภาคใต้ของเมืองซามารา และมีรายงานการค้นพบซากดึกดำบรรพ์ หรือฟอสซิล (fossil) อยู่หลายสิ่ง,แต่หนึ่งในการค้นพบที่น่าสนใจก็คือซากฟอสซิลกระดูกศีรษะที่สมบูรณ์ของสัตว์สะเทินน้ำสะเทินบกชนิดหนึ่งในเดือน มิ.ย.ที่ผ่านมา ซึ่งทีมนักวิทยาศาสตร์ได้ส่งต่อให้ผู้เชี่ยวชาญจากสถาบันบรรพชีวินวิทยาแห่งสภาวิทยาศาสตร์รัสเซียในกรุงมอสโก นำไปวิเคราะห์จนสามารถระบุได้ว่า ซากฟอสซิลดังกล่าวคือกิ้งก่าโบราณสายพันธุ์เวตลูกาซอรัส (Wetluga saurus) มีชีวิตในต้นยุคไทรแอสสิก โดยอาศัยอยู่บริเวณทางตอนเหนือของรัสเซียและกรีนแลนด์,ทีมนักวิทยาศาสตร์ที่ค้นพบซากเวตลูกาซอรัส เผยว่า การพบซากกะโหลกที่สมบูรณ์แบบชิ้นนี้คือสิ่งที่ไม่คาดฝัน และยังพบซากฟอสซิลอื่นๆที่น่าทึ่ง เช่น โครงกระดูกสันหลังจำนวนมากกว่า 170 ชิ้นของสัตว์ในตระกูลสะเทินน้ำสะเทินบกกลุ่มลาบีรินโธดอนต์ (Labyrinthodont) นอกจากนี้ ยังเก็บรวบรวมวัตถุทางสัตววิทยา (zoological) ของสัตว์เลี้ยงลูกด้วยนมยุคใหม่รวมทั้งตัวอย่างพืชสมุนไพรที่หายากและอยู่ในบัญชีแดงไอยูซีเอ็น (IUCN Red list หรือ The International Union for Conservation of Nature) เป็นดัชนีรายชื่อที่สมบูรณ์ที่สุดของสถานภาพสปีชีส์พืชและสัตว์ในกระบวนการอนุรักษ์ธรรมชาติ.
ในการทำงานทางโบราณคดีระหว่างเจ้าหน้าที่ด้านธรณีวิทยาและธรณีฟิสิกส์แห่งมหาวิทยาลัยเทคโนโลยีซามารา หรือที่รู้จักกันในชื่อซามารา โพลีเทค (Samara Polytech) ในเมืองซามารา แห่งรัสเซีย 
มหาวิทยาลัยเทคโนโลยีซามารา,ซากฟอสซิล,ซามารา โพลีเทค,สัตว์สะเทินน้ำสะเทินบก,โลกโศภิน,การศึกษา